ICHI ลุ้นกำไรปีนี้โตต่อ 3 ปีติด แตะที่ 618 ลบ. จากรายได้น้ำวิตามินเต็มปี-ผลิตภัณฑ์ใหม่
ICHI ลุ้นกำไรปีนี้โตต่อเนื่อง 3 ปีติด แตะที่ 618 ลบ.จากรายได้น้ำวิตามินเต็มปี-ผลิตภัณฑ์ใหม่ ด้านโรงสกัด CBD คาดความคืบหน้าก.ค.นี้ แนะซื้อเก็งกำไร
ICHI ลุ้นกำไรปีนี้โตต่อเนื่อง 3 ปีติด แตะที่ 618 ลบ.จากรายได้น้ำวิตามินเต็มปี-ผลิตภัณฑ์ใหม่ ด้านโรงสกัด CBD คาดความคืบหน้าก.ค.นี้ แนะซื้อเก็งกำไร
2 ก.ค. 2564

บล.โนมูระ พัฒนสิน ระบุในบทวิเคราะห์วันนี้ (2 ก.ค.64) บริษัท อิชิตัน กรุ๊ป จำกัด (มหาชน) หรือ ICHI (Trading): มองกำไรปี 2564 ยังเติบโตได้ต่อเป็นปีที่ 3 ที่ 618 ลบ. (+20% เทียบช่วงเดียวกันของปีก่อน) จากการเก็บเกี่ยวรายได้น้ำวิตามินเต็มปี,รับจ้าง OEM (เปิดตัวแล้ว) และผลิตภัณฑ์ใหม่ ในภาวะที่ธุรกิจผ่านรอบลงทุนใหญ่มาหมดแล้ว
โดยระยะสั้น คาดกำไรไตรมาส 2/2564 ทยอยฟื้นตัวมาที่ 150-155 ลบ. บวกอ่อนๆ เทียบช่วงเดียวกันของปีก่อน, โตเทียบไตรมาสก่อนหน้า จากยอดขาย CLMV เริ่มดีขึ้น และในประเทศยังเติบโต จากน้ำวิตามิน และเริ่มงาน OEM ปลายไตรมาส 2/2564
ด้าน Valuation: หุ้นซื้อขาย PER 21F 26 เท่า ยังต่ำกว่ากลุ่มเครื่องดื่มซึ่งสูง 25 – 33 เท่า มองเป็นจุดซื้อกลับ และมองราคาเป็นจุดซื้อกลับ เน้นเก็งกำไร โดยมีประเด็นบวกจาก คาดจะมีความคืบหน้าโรงสกัด CBD ก.ค.นี้ และผลิตภัณฑ์ใหม่ๆ (น้ำกระท่อม)